ສະພາຂອງໄທ ໄດ້ປະກາດ ໃຫ້​ເຈົ້າຟ້າ​ຊາຍ ​ວະຊິຣາລົງ​ກອນ ເປັນພະຣາຊາອົງໃໝ່
​ໃນ​ປີ 1972 ກະສັດ​ພູມີພົລ ​ໄດ້​ຊົງ​ແຕ່ງຕັ້ງ​ເຈົ້າຟ້າ​ຊາຍ​ວະຊິຣາລົງ​ກອນ ຊຶ່ງ​ເປັນ​ບຸດອົງທີ 2 ​ແລະພະໂອລົດ ພຽງ​ອົງ​ດຽວ​​ເທົ່າ​ນັ້ນ ​ເປັນ​ຜູ້​ສືບ​ທອດ​ຣາຊະບັນລັງ​ແທນ.
ສະພາຂອງໄທ ໃນວັນອັງຄານມື້ນີ້ ໄດ້ສະຖາປະນາ ອົງມົງກຸດຣາຊະກຸມມານ ເຈົ້າຟ້າຊາຍວະຊິຣາລົງກອນ ໃຫ້ເປັນພະຣາຊາອົງໃໝ່ ໂດຍໄດ້ສຳເລັດເສັດສິ້ນຂັ້ນຕອນ ຢ່າງເປັນທາງການ ຂອງການສືບທອດພະຣາຊະບັນລັງ ຫຼັງຈາກທີ່ພະບິດາ ຂອງ ພະອົງ ໄດ້ສິ້ນພະຊົນ ເມື່ອເດືອນແລ້ວນີ້ ຄະນະລັດຖະບານ ໂດຍອີງຕາມ ກົດໝາຍສືບທອດສັນຕິວົງ ປີ 1924 ໄດ້ສະເໜີ ຊື່ເຈົ້າຟ້າຊາຍວະຊິຣາລົງກອນ ຕໍ່ສະພາແຫ່ງຊາດ ຫຼັງຈາກມີການປະຊຸມກັນ ເປັນເວລາສັ້ນໆ ບ່ອນທີ່ບັນດາສະມາຊິກ ໄດ້ຮັບຮອງເອົາ ພະອົງເປັນພະຣາຊາອົງໃໝ່ ຢ່າງ ເປັນທາງການ ປະທານສະພາແຫ່ງຊາດໄທ ທ່ານ Pornpetch Wichitcholchai ໄດ້ກ່າວວ່າ  ຄຳຖະແຫລງຂອງທ່ານ ໄດ້ຕິດຕາມມາດ້ວຍສຽງຮ້ອງເຊຍ ດັງຂຶ້ນ ວ່າ  ໂດຍສະມາຊິກສະພາໝົດທຸກຄົນ ທ່ານ Pornpetch ໄດ້ກ່າວວ່າ ທ່ານຈະເຊື້ອເຊີນ ໃຫ້ກະສັດວະຊິຣາລົງກອນ ຂຶ້ນຄອງ ບັນລັງ ເປັນອົງທີ 10 ຂອງຈັກກຣີວົງ ຊຶ່ງໄດ້ຖືກຕັ້ງຂຶ້ນໃນປີ 1782 ເປັນຕົ້ນມາ ທ່ານ ບໍ່ໄດ້ກ່າວວ່າ ໃນເວລາໃດ ທ່ານຈຶ່ງຈະອັນເຊີນພະອົງ ພະບິດາຂອງເຈົ້າຟ້າຊາຍວະຊິຣາລົງກອນ ຄືກະສັດພູມີພົລອະດຸລຍະເດດ ຊົງເປັນ ທີ່ເຄົາລົບຮັກ ແລະຫວງແຫນຂອງປະຊາຊົນ ໄດ້ຂຶ້ນຄອງຣາດໃນປີ 1946 ແລະ ສິ້ນພະຊົນ ໃນວັນທີ 13 ຕຸລາຜ່ານມາ ຮວມພະຊົນມາຍຸໄດ້ 88 ປີ ໃນປີ 1972 ກະສັດພູມີພົລ ໄດ້ຊົງແຕ່ງຕັ້ງເຈົ້າຟ້າຊາຍວະຊິຣາລົງກອນ ຊຶ່ງເປັນບຸດ ອົງທີ 2 ແລະພະໂອລົດ ພຽງອົງດຽວເທົ່ານັ້ນ ເປັນຜູ້ສືບທອດສັນຕິວົງແທນ